สวัสดีค่ะ ดิฉันเคยฉีดวัคซีนโรคพิษสุนัขบ้า ครบคอร์สไปแล้ว เมื่อ 31 ตุลาคม 2562 และได้ฉีดกระตุ้นไปหลายครั้ว ดังนี้ - กระตุ้นไปเมื่อ 16 พฤศจิกายน 2562 - กระตุ้นไปเมื่อ 4 มกราคม 2563 - กระตุ้นไปเมื่อ 23 มีนาคม 2563 - กระตุ้นไปเมื่อ 14 พฤษภาคม2563 - กระตุ้นไปเมื่อ 29 กรกฎาคม 2563 - กระตุ้นไปเมื่อ 14 สิงหาคม 2563 - กระตุ้นไปเมื่อ 27 กันยายน 2563 - กระตุ้นไปเมื่อ 27 ตุลาคม 2563 ดิฉันอยากสอบถามว่าการกระตุ้นลักษณะดังกล่าว สามารถป้องกันโรคได้นานเท่าไรค่ะ และ วันนี้โดนน้ำลายสัตว์ กระเด็นโดนแผล โดนตา โดนจมูก และโดนปาก ยังต้องฉีดกระตุ้นอีกไหมค่ะ
สวัสดีค่ะ โรคพิษสุนัขบ้าคือโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำกรณีเคยฉีดวัคซีนมาครบ 5 เข็มแล้ว ครั้งต่อไปที่สัมผัสสัตว์หรือถูกกัดอีก จะเป็นการได้รับวัคซีนกระตุ้นเท่านั้น โดยหลักการรับวัคซีนแบบกระตุ้นคือถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันแต่หากได้รับการกระตุ้นไปหลายๆครั้งดังกล่าวมานั้น ภูมิคุ้มกันจะยังคงอยู่ในระดับสูงจนป้องกันโรคได้ประมาณ 1 ปีเป็นอย่างน้อยค่ะ ดังนั้นหากตอนนี้ที่เพิ่งผ่านมาแค่ประมาณ 1 สัปดาห์ หากโดนน้ำลายสัตวฺ์เข้าอีก ก็น่าจะยังไม่จำเป็นต้องได้รับวัคซีนกระตุ้นแต่อย่างใด หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มไปทุกๆ 2-3 ปี ไปเรื่อยๆ ไม่จำเป็นต้องฉีดบ่อยกว่านั้นโดยไม่จำเป็น